ด่วน!! เครื่องบินขนาด 4 ที่นั่ง ของเอกชนตกกลางทุ่งนาพื้นที่อำเภอชนบท จังหวัดขอนแก่น เบื้องต้นมีผู้เสียชีวิต 3 ราย
ด่วน!! เครื่องบินขนาด 4 ที่นั่ง ของเอกชนตกกลางทุ่งนาพื้นที่อำเภอชนบท จังหวัดขอนแก่น เบื้องต้นมีผู้เสียชีวิต 3 ราย

เวลา 09.00 น. เจ้าหน้าที่ตำรวจ สภ.ชนบท จังหวัดขอนแก่น ได้รับแจ้งจากประชาชนพบเครื่องบินขนาดเล็กไม่ทราบขนาดตกแล้วเกิดเพลิงไหม้ ที่บริเวณทุ่งนา บ้านหูลิง ตำบลวังแสง อำเภอชนบท จังหวัดขอนแก่น เบื้องต้นผู้แจ้งรายงานว่ามีผู้เสียชีวิตทั้งหมด 3 ราย ซึ่งเป็นนักบินและผู้โดยสารที่มาด้วยกัน จึงนำกำลังเจ้าหน้าที่พร้อมหน่วยกู้ชีพกู้ภัย รถดับเพลิงและหน่วยงานที่เกี่ยวข้องเข้าตรวจสอบที่เกิดเหตุ
 
เบื้องต้น พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ซึ่งเดินทางมามอบนโยบายให้กับข้าราชการตำรวจภูธรภาค 4 รับทราบเหตุแล้ว พร้อมสั่งการเจ้าหน้าที่เข้าตรวจสอบ  ซึ่งเจ้าหน้าที่อยู่ระหว่างการตรวจสอบว่าเครื่องบินดังกล่าวเป็นของหน่วยงานใด และขึ้นบินมาจากที่ใด ขณะที่สาเหตุของการเกิดอุบัติเหตุในครั้งนี้ ยังอยู่ระหว่างการสอบสวน